GiliGold/VAD_KnessetCorpus huggingface dataset:
דב חנין: וראוי לאפשר לחברי הכנסת, בסוגיות שהן כל-כך כבדות ושונות מהותית אחת מהשנייה – הן לא כרוכות אחת בשנייה – לאפשר לחברי הכנסת גם את הדיון המושכל בכל אחת מהסוגיות האלה בנפרד, מצד אחד, וגם את האפשרות להצביע על כל אחת מהסוגיות האלה בנפרד, מהצד השני.
דב חנין: אני חושב, לכן, אדוני היושב-ראש, שבאמת – אני אומר את זה גם אחרי הרבה התלבטות – מבחינת הדיון הציבורי, התוצאה תהיה נכונה יותר כאשר באמת אפשר יהיה לבודד את השאלות שנמצאות במחלוקת עקרונית מאוד ומהותית מאוד וקשה מאוד, כמו אחוז חסימה.
דב חנין: מצד שני, אפשר לנהל דיון אולי קצת אחר, גם בו אולי יהיו ויכוחים וגם בו יהיו אולי הצעות ואלטרנטיבות, אבל לנהל אותו בנפרד על שאלות שהן לא באמת שאלות של מלחמת עולם כללית כמו שאלת אחוז החסימה.
דב חנין: עוד נימוק אחד מעשי שהוא לטובת הפיצול בסיטואציה שנוצרה, הוא ששתי הסוגיות הן לא סוגיות פשוטות, טכניות וקלות.
דב חנין: גם השאלה של מימון מפלגות וכללי הפיצול היא שאלה מורכבת מאוד, יש בה הרבה מרכיבים - - -
דוד רותם: דב, אתה כבר דיברת גם בשביל הדיון הבא.
דב חנין: לא, לא - - -
דוד רותם: אתה גם מסביר לנו למה לא צריך.
דב חנין: אני ממש מסיים עוד 30 שניות.
דב חנין: גם השאלה של פיצול המפלגות היא שאלה מורכבת ומסובכת שיש בה הרבה וריאנטים והרבה אלטרנטיבות.
דב חנין: כמו שאנחנו ראינו בדיון האחרון של הוועדה, אולי לא כל החברים השתתפו בו, גם הסוגיה של אחוז החסימה מעוררת מרחב גדול מאוד שלאופציות, גם רעיוניות, גם תיאורטיות וגם מעשיות.
דב חנין: לכן, אם אנחנו באמת רוצים למצות את שני הדיונים האלה באופן שאף אחד מהם לא יעיב על השני, נכון וראוי לקיים אותם בנפרד ונכון וראוי להשאיר את הפיצול שהוועדה החליטה עליו, ואני חושב שהחליטה עליו בתבונה.
אורי מקלב: אני רוצה להתייחס למה שאמר המציע, חבר הכנסת הופמן, אנחנו היינו כאן בדיונים.
אורי מקלב: לחוק הזה יש באמת כותרת שנקראת משילות, אבל היא בנויה מכמה סעיפים.
אורי מקלב: אין שום קשר בין הסעיף הזה של אחוז החסימה לסעיפים האחרים, כמו שאתה אומר, להגשת אי אמון צריך 61 חברי כנסת, תהליך הדיונים.
אורי מקלב: לכן, כשחבר הכנסת הופמן אומר שהכול מקשה אחת, זה לא מה שהשתקף פה בדיונים.
אורי מקלב: בדיונים, לכל סעיף יש את המשמעות שלו.
אורי מקלב: משילות יכולה להיות על-ידי אי אמון בצורה כזאת, מי יכול להגיש, כמה יכולים להגיש אי אמון, אם צריך להגיש.
אורי מקלב: הדברים האלה וכדומה ועוד דברים גם למימון.
אורי מקלב: כמו שמימון בנפרד ממשילות, גם כאן אותו דבר.
אורי מקלב: אני אומר שהיה חשוב לדייק בדבריך ואני יודע שאתה משתדל לעשות את זה, אתה אומר שהכול מקשה אחת – זה לא משתקף בדיונים.
אורי מקלב: זה נכון שהכול קשור למשילות, אבל מה הקשר בין אחוז החסימה לאי אמון, שזה מרכיב מרכזי בתוך החוק?
אורי מקלב: יכול להיות אחוז החסימה כזה.
אורי מקלב: או מספר השרים, מה הקשר בין מספר השרים בממשלה לאחוז החסימה?
אורי מקלב: יש שני דברים: יש פעילות עד שמגיעים לכנסת ואחרי זה יש משילות תוך כדי.
אורי מקלב: משילות שהיא משילות יומיומית ושוטפת.
אורי מקלב: לכן אני חושב שהיטב אמר חבר הכנסת דב חנין, כפי שהבנת שמימון המפלגות זה דבר בנפרד ולא קשור לכל הנושא של המשילות, באותה מידה גם הנושא של אחוז החסימה.
אורי מקלב: אלו שלבים של עד שמגיעים, תהליך מערכת הבחירות, ולאחר מכן יש את המשילות בחיים, בהקמת ממשלה או בהקמת קואליציה או בהתנהלות של הבית הזה.
ג'מאל זחאלקה: כבוד היושב-ראש, עד שהוועדה קיבלה החלטה נכונה ומתבקשת וראויה – הדיון באחוז החסימה הוא דיון שחשוב לכל מפלגה ולחברי הכנסת וצריך לתת לו את הזמן שלו, את המקום שלו ולא לקשור אותו לדברים אחרים.
ג'מאל זחאלקה: לאלץ חברי כנסת להצביע על דברים שהם לא מסכימים להם בגלל ששמים את הכול בחבילה אחת, זה הרציונל המתבקש.
ג'מאל זחאלקה: אתה לא יכול לבקש ממני להצביע נגד חוק שאני מסכים לחלקים ממנו.
ג'מאל זחאלקה: אני רוצה שתיתן לי וגם לחבר הכנסת דב חנין, יכול להיות שיש סעיפים שאם תשים אותם לבד, אנחנו נתמוך בהם.
ג'מאל זחאלקה: במיוחד סעיפים שקשורים לפיצול מפלגות – אנחנו נגד כלנתריזם ונגד קניית חברי כנסת.
ג'מאל זחאלקה: אז אני בטוח שסעיפים כאלה יקבלו רוב די גדול בכנסת והם פחות במחלוקת מאשר החוק הזה.
ג'מאל זחאלקה: אני ארשם בדברי הכנסת, אם ההצעה תעבור, שאני התנגדתי להם, שאני כאילו בעד מתן אפשרות לכלנתריזם.
ג'מאל זחאלקה: כלנתר – זה מהשורות שלכם בא האיש, הוא לא היה חרדי.
אורי מקלב: היה מהמפד"ל.
ג'מאל זחאלקה: מפד"ל – בסדר.
ג'מאל זחאלקה: אני חושב, כבוד היושב-ראש, שראוי כמו שהתנהל דיון – חבר הכנסת דב חנין, אני רוצה שתקשיב למה שאני אומר.
דב חנין: אני מקשיב.
ג'מאל זחאלקה: כמו שהתנהל דיון רציני לפני שפוצל החוק, צריך להתנהל דיון מחדש.
ג'מאל זחאלקה: אני מבקש ממך, פונה אליך, לנהל דיון.
ג'מאל זחאלקה: לא יכול להיות שנושא כזה כל-כך כבד, יעשה ככה בחטף.
ג'מאל זחאלקה: כל-כך דנו בפיצול, ופה, ביטול הפיצול זה ככה: תגיד מילה ונמשיך.
ג'מאל זחאלקה: אני חושב שזה לא נכון.
ג'מאל זחאלקה: אני קורא לך, היושב-ראש, לעצור את ההצבעה, אפילו אם זה רביזיה, ולפתוח את הדיון מחדש.
אחמד טיבי: אדוני היושב-ראש, אתה מרשה לי לדבר?
דוד רותם: למרות שאתה לא חבר, אני ארשה לך להגיד משהו.
אחמד טיבי: לפנים משורת הדין.
אברהים צרצור: הוא יגיד במקומי גם.
אחמד טיבי: אין ספק שההחלטה על הפיצול הייתה החלטה ראויה – ההפרעה של חבר הכנסת יריב לוין למהלך הדיון היום היא הפרעה בולטת.
יריב לוין: חבר הכנסת טיבי, לא שמעתי את שמי - - -
אחמד טיבי: פעמיים כבר הזכרתי את שמך.
יריב לוין: זהו.
יריב לוין: אני לא מרגיש מספיק – היושב-ראש, חבר הכנסת טיבי מבקש הפסקה של 5 דקות.
יריב לוין: הוא רוצה התייעצות סיעתית.
אחמד טיבי: מיד בתום דברי אני אבקש התייעצות סיעתית, אני רק מודיע מראש.
אחמד טיבי: בתום הדברים שאני מנמק, אבקש להתייעצות סיעתית.
אחמד טיבי: התייעצות סיעתית אפשרית לפני כל הצבעה, לרבות רביזיה.
אחמד טיבי: ובכן, אין ספק שההצעה על הפיצול - - -
דוד רותם: אתה רוצה התייעצות סיעתית?
דוד רותם: אז אני אכריז עכשיו על הפסקה של 5 דקות - - -
אחמד טיבי: חכה, עוד לא ביקשתי, אדוני.
אחמד טיבי: בתום דברי אבקש.
אחמד טיבי: לכן, ההצעה הייתה הצעה ראויה, כי היא קשרה בין דברים שהם לא דומים, לא מאותו מין, לא מאותו סוג, לא מאותה פרקטיקה, ולכן – איפה הם?
דב חנין: מי?
אחמד טיבי: אנשי ש"ס – הם אומרים לי: תמשוך, תמשוך, תמשוך.
אחמד טיבי: אני מושך - - -
דוד רותם: אתה כבר מתחיל לפעול לפי הוראות של אנשי ש"ס.
אחמד טיבי: לפי הוראות של אורי מקלב – מה שאתה עושה מעל הדוכן כשאתה יושב-ראש ועדה.
אחמד טיבי: ולכן, אדוני היושב-ראש, זה מאוד תמוה שמבקשים עכשיו להפוך את הכול ולהחזיר את הדברים לקדמותם.
אחמד טיבי: אנטי-לוגי, זה לא מתקבל על הדעת, אדוני היושב-ראש, היעלה על הדעת?
אחמד טיבי: אני שואל אותך.
דוד רותם: כן, יעלה.
אחמד טיבי: יעלה.
אחמד טיבי: מנקודה זו אני אמשיך ואומר שזה לא יעלה על הדעת.
אחמד טיבי: כי זה דבר והיפוכו.
אחמד טיבי: אתה שם לב שזה דבר והיפוכו?
אחמד טיבי: שם לב.
אחמד טיבי: לכן זה משהו לא דמוקרטי שבאותו סוג של ישיבה, באותו אייטם, באותו נושא, הופכים הצעות ככה סתם אחרי דיון שהיה.
אחמד טיבי: לכן, אדוני היושב-ראש – אני מבקש זמן פציעות בגלל ההפרעות שהיו לי.
דוד רותם: לא היו לך שום הפרעות – אתה יכול לגמור את הדברים שלך כבר.
אחמד טיבי: אני מאוד מודה לך, אדוני.
אחמד טיבי: לכן אני מנסה לדבר על לבו של אדוני ואל שכלו הלא-כל-כך ישר - - -
דוד רותם: אתה לא מסוגל לדבר לא אל השכל ולא אל הלב.
אחמד טיבי: אני מנסה, אני מנסה.
דוד רותם: אתה לא צריך לנסות – חבל על הזמן שלך.
אחמד טיבי: אני מנסה – לא אל השכל ואל הלב שלך, לא אל השכל ואל הלב שלך – לבקש שלא תהיה הצבעה כזאת או שתידחה ההצבעה או שתתבטל או שנחכה לאנשי ש"ס.
אחמד טיבי: אני מבקש התייעצות סיעתית, אדוני.
דוד רותם: אתה יכול לקבל התייעצות סיעתית של 5 דקות, אם מותר לך, אבל השעה עכשיו 10:22 - - -
אחמד טיבי: 10:23 זה.
אחמד טיבי: Greece time
מרב מיכאלי: אדוני היושב-ראש חש בטוב?
דוד רותם: ב-10:28 אני מצביע.
אחמד טיבי: מקלב, תתחיל לעבוד לבד עכשיו, לך תביא אותם.
דוד רותם: רבותי, אני מחדש את הדיון ואני עובר להצבעה.
דוד רותם: אני מבין שחבר הכנסת טיבי גמר את ההתייעצות הסיעתית.
יריב לוין: קדימה, תצביע כבר.
דוד רותם: אני מצביע: מי שבעד קבלת הרביזיה, ירים את ידו, בבקשה.
דוד רותם: אני רוצה לדעת לגבי כל אחד את מי הוא מחליף.
<דורית ואג: אתם מחליפים את - - -
רונן הופמן: ליפמן ואני מחליפים את עדי קול ואת קרין אלהרר.
<דורית ואג: בסדר.
<דורית ואג: 6 בעד.
דוד רותם: 6 – בעד.
דוד אזולאי: אני מחליף את אברהם מיכאלי.
<דורית ואג: 5 נגד.
<דורית ואג: בעד הרביזיה – רוב
ג'מאל זחאלקה: יום שחור לוועדה.
דוד רותם: עוד יום שחור.
ג'מאל זחאלקה: עוד יום שחור.
דוד רותם: אני מקווה שיהיו לכם עוד הרבה ימים שחורים כאלה.
<סיגל קוגוט: הרביזיה נתקבלה – זה אומר שעכשיו פותחים את הנושא לדיון – לא חייבים כרגע.
<סיגל קוגוט: מה שעומד בפנינו עכשיו, הבקשה לפיצול הייתה בקשה של יושב-ראש הוועדה.
<סיגל קוגוט: אתה, אדוני, יכול לחזור בך ממנה ואז לא יהיה - - -
דוד רותם: לא צריך יותר שום דבר – הכול נגמר.
דב חנין: לא, רגע - - - אתה חוזר בך?
דוד רותם: אני חוזר בי מהבקשה.
אחמד טיבי: זאת פארסה, מדובר בפארסה.
דוד רותם: חבר הכנסת טיבי, אתה לא חבר הוועדה ועוד שנייה אחת אתה לא תהיה פה.
אחמד טיבי: אבל זה מוזר, מוזר.
דב חנין: אני רוצה להעלות לדיון.
<סיגל קוגוט: יש הצעת חוק - - -
דב חנין: אדוני, אתה טועה משפטית – כרגע, קבלת ההחלטה לרביזיה - - -
דוד רותם: יש לי יועצת משפטית – אני פועל רק לפי מה שהיא אומרת.
דב חנין: לכן אני פונה ליועצת המשפטית: המשמעות המעשית של קבלת הבקשה לרביזיה היא שמתחיל עכשיו הדיון מחדש.
<סיגל קוגוט: עכשיו עומדת לדיון בקשתו של יושב-ראש הוועדה לפיצול – הוא רשאי לחזור בו ממנה.
דב חנין: מאה אחוז, אבל - -
דוד רותם: אני חזרתי בי.
דב חנין: - - הנושא של הפיצול עומד על השולחן.
<סיגל קוגוט: הוא לא עומד על השולחן - -
<סיגל קוגוט: - - כי הבקשה התבקשה על ידי היושב-ראש והוא לא מבקש את זה יותר.
דב חנין: אז אני מעלה בקשה, אדוני היושב-ראש, להעלות לדיון את הסוגיה של פיצול – אני לא מציע - - -
מרב מיכאלי: אני מצטרפת לבקשה, אדוני.
דוד רותם: אני רק מבקש עכשיו – נדמה לי שרק חברים יכולים לבקש דבר כזה.
מרב מיכאלי: אז אני מבקשת דיון בפיצול הסעיפים.
דוד רותם: מי בעד הפיצול, ירים את ידו, בבקשה.
דב חנין: רגע – מי בעד הפיצול?
דב חנין: אז בואו נצביע.
דב חנין: מי נגד?
דב חנין: בעד הפיצול – רוב
דב חנין: נמנעים – אין
דב חנין: עבר.
אחמד טיבי: עבר, עבר.
דוד רותם: אדוני, יש עוד את הרביזיה.
דוד רותם: - - - ביקש עליך רביזיה.
אחמד טיבי: לא, אסור - - -
מרב מיכאלי: רביזיה – לפחות חצי שעה.
אחמד טיבי: הצבעתי למרות שאני לא חבר.
אחמד טיבי: רותם, יש פיצול, ראית?
דוד רותם: אין פיצול – אל תדאגו.
אחמד טיבי: יש.
אחמד טיבי: למה אין?
מרב מיכאלי: יש.
דוד רותם: אני ביקשתי על זה רביזיה.
דוד רותם: על ההחלטה לפיצול הגשתי רביזיה.
<סיגל קוגוט: - - - אי אפשר על אותו נושא יותר מפעם אחת להגיש רביזיה.
ג'מאל זחאלקה: אי אפשר לעשות רביזיה.
ג'מאל זחאלקה: אמרנו שאי אפשר.
ג'מאל זחאלקה: גמרנו.
אחמד טיבי: נגמר.
<סיגל קוגוט: הייתה רביזיה על זה.
דוד רותם: הייתה רביזיה על זה, אבל עכשיו הוא הגיש בקשה נוספת לפיצול – על ההצבעה שלו אני רוצה רביזיה.
<סיגל קוגוט: זה אותו נושא.
אחמד טיבי: אף אחד לא הגיש לא הגיש כלום, כלום.
אחמד טיבי: חלאס.
דוד רותם: הוא הגיש – אני הגשתי.
אחמד טיבי: על מה?
דוד רותם: על ההצבעה של דב חנין לפיצול הגשתי בקשה לרביזיה.
דב חנין: זה אותו נושא.
אחמד טיבי: זה אותו נושא – אתה לא יכול.
דב חנין: היה דיון מחדש על השאלה של הפיצול והוסכם - - -
דוד רותם: לא היה דיון.
ג'מאל זחאלקה: היה דיון, היה דיון.
ג'מאל זחאלקה: והיה צילום.
דוד רותם: הייתה רק הצבעה – לא היה דיון.
אחמד טיבי: על מה הייתה הצבעה?
אחמד טיבי: על מחירי הדלק?
דוד רותם: על הבקשה שלו.
אחמד טיבי: מה הייתה הבקשה שלו?
דוד רותם: אני נועל את הישיבה, רבותי.
דוד רותם: אני אודיע לכם מתי תהיה רביזיה.
<סיגל קוגוט: אי אפשר להגיש כאן רביזיה, היושב-ראש, אי אפשר.
<סיגל קוגוט: אני רוצה להקריא את הסעיף (ז): "הצבעה בבקשה לדיון מחדש תתקבל באותו נושא פעם אחת בלבד".
<סיגל קוגוט: עכשיו, יש בפסקה (2): "אם הוועדה החליטה לקבל בקשה לדיון מחדש ובדין מחדש שינתה את החלטתה הקודמת, ניתן לבקש רביזיה על השינוי.
<סיגל קוגוט: ".
דוד רותם: אני רוצה את השינוי.
<סיגל קוגוט: כאן היא קיבלה מחדש את אותה החלטה.
<סיגל קוגוט: הוועדה קיבלה מחדש את אותה החלטה.
דוד רותם: הוועדה החליטה לקבל את הרביזיה ולבטל את השינוי.
דוד רותם: על סדר-היום תקנות חובת המכרזים (תיקון) (תיקון), התשע"ד-2014.
דוד רותם: קיבלתי מכתב משר האוצר שלא הספקתם לפרסם את התקנות בזמן – לא חשבתי אחרת.
<ברוך לומברט: אדוני, בוקר טוב.
<ברוך לומברט: אני מזכיר, ב-31 בדצמבר היינו כאן לתקן את התקנות כשהכוונה היתה להחיל את הוראת השעה – שעיקרה בנושא ועדות הפטור המשרדיות – למחרת, מה-1 בינואר 2014, כדי ליצור את הרצף.
<ברוך לומברט: הוראת השעה הסתיימה ב-31 בדצמבר, אנחנו מקבעים אותה החל מה-1 בינואר 2014.
<ברוך לומברט: לצערי, לא הספקנו לפרסם את זה באותו יום וגם לא למחרת, ב-1 בינואר, ולכן אנחנו באים לוועדה לאשר את המועד.
דוד רותם: אני מציע שתבואו לוועדה לקבל קורס איך מפרסמים באותו יום, כי גם בזה אנחנו יכולים ללמד אתכם.
<דורית ואג: זה הרי בדיוק לשנה, אז תציע גם שהם לא יבואו רבע שעה לפני שמסתיימת השנה, כמו הפעם.
דוד רותם: כן, אל תבואו בדקה האחרונה.
<נעמה מנחמי: ההצעה היא לאשר רטרואקטיבית ל-1 בינואר את התקנות שאישרנו ל-1 בינואר, אבל אז זו לא היתה הוראה רטרואקטיבית, ולכן אנחנו כאן.
<נעמה מנחמי: אני, אגב, הסתכלתי על התקנות – אין כאן משהו שהוא מחמיר, ולכן אין בעיה עם הרטרואקטיביות.
דוד רותם: בעד אישור תקנות חובת המכרזים (תיקון) (תיקון), התשע"ד-2014 – פה אחד
דוד רותם: אוּשר בנוסח.
<ברוך לומברט: תודה רבה.
דוד רותם: אנחנו נדון עכשיו בבקשת רביזיה של חברת הכנסת עדי קול לגבי חוק אימוץ ילדים.
עדי קול: אנחנו התכנסנו פה בתשע בבוקר כדי להצביע על הצעת החוק, הצעת חוק שעברה ועדת שרים.
עדי קול: בוועדת שרים לא נאמר שצריך להיות תיאום ובכל זאת תיאמנו תיאום עם סגן השר אלי בן-דהן, תיאום שפתאום נשמע אחרת היום בבוקר מפיה של חברת הכנסת אורית סטרוק ועם הדברים ששמענו, ולכן חברי הקואליציה הצביעו נגד.
עדי קול: אני מציעה להצביע על הצעת החוק בנוסח המקורי.
דוד רותם: מי בעד קבלת - - -?
אורית סטרוק: לא, גם אני רוצה להבהיר שישבתי עם חברת הכנסת עדי קול וביררנו את סוגיית ההסכמות.
אורית סטרוק: עדי קול אמרה שעל אחת מההסכמות היא לא יכולה להסכים בשום אופן כי זה סותר את מטרת החוק.
אורית סטרוק: ההסכמה שמדובר עליה זה שילד יהודי לא יאומץ על-ידי הורים שאחד מהם איננו יהודי.
עדי קול: אנחנו דיברנו על הורים שהם לא יהודים ועכשיו פתאום צץ שאחד מהם הוא לא יהודי- - -
אורית סטרוק: אדוני היושב-ראש, אנחנו לא יכולים להסכים לשינוי חקיקה כזה.
אורית סטרוק: אני הסברתי את זה בדיון הקודם ואני רוצה לחזור על ההסבר.
דוד רותם: לא, אל תחזרי לי על ההסבר.
דוד רותם: אני רוצה עכשיו להצביע על הרביזיה.
דוד רותם: אנחנו נקבע אחר כך דיון לגופו של עניין.
דוד רותם: אני שואל עכשיו מי בעד הרביזיה?
אורי מקלב: אבל צריך להסביר.
שלי יחימוביץ': אבל זה רק רביזיה, חבר'ה.
דוד רותם: רבותי, אנחנו נדון אחר כך, אחרי שהרביזיה תתקבל.
אורי מקלב: אבל יכול להיות שהיא לא תתקבל.
אורי מקלב: הרי אנשים שבאו במטרה להצביע בדיון הקודם הרי בסוף לא הצביעו.
אורי מקלב: התברר להם תוך כדי דיון במה מדובר, שהחוק הזה הוא לא כל כך חוק תמים שבא רק לדבר על מקרים חריגים מאוד.
אורי מקלב: החוק מדבר על זה שהוא בא לעקוף את חוק הגיור שקיים היום, את הסטנדרטים ואת החוקים שקיימים היום, על-ידי משהו שהוא נראה אולי בנושא של - - -
שלי יחימוביץ': אורי, יהיה לך דיון על זה בוועדה.
דוד רותם: חבר הכנסת מקלב, הרי אנחנו נקיים דיון לגופו של עניין.
אורי מקלב: אבל העובדה היא שגם אנשי הקואליציה שהיו פה לא הצביעו בעד, בגלל שזה לא כפוף להסכמות שהיו.
אורי מקלב: זה סימן שזה לא היה - - - בדיון ברביזיה עצמה התברר שמדובר לא כפי שהחוק מובן לאנשים שהוא בא לדבר על מקרים חריגים אלא הוא בא לעשות סטנדרטים של מקרים שהחוק בכלל לא מונע ולא מסביר באיזה מקרים לבית-המשפט יש אפשרות לאשר אימוץ גם למישהו שהוא לא בן דתו.
אורי מקלב: המשמעות של הדבר הזה שזוג מוסלמים יכולים לאמץ ילד יהודי על-ידי החלטה של בית-משפט מבלי שיש לנו שום תהליך כשאנחנו יודעים שהחוק הזה שמונע את זה היום זה בגלל התרבויות השונות, בגלל המהות השונה.
אורי מקלב: כל אחד מבין שמישהו שהוא לא בן אותו דת לא יכול להיות מאומץ בדת אחרת והחוק הזה בא לאפשר את זה.
אורי מקלב: יחד עם זאת, זה גם בא לאפשר עוד סוג של אימוצים.
אורי מקלב: אלה שלא הצביעו - לא זה היו ההסכמות, ואני לא איש קואליציה.
אורי מקלב: לכן, זה שהיום האופוזיציה גם כן באה לתמוך, את זה צריך לדעת.
אורי מקלב: מי שמרים את ידו בעד החוק הזה יכול להיות שהוא ילמד שזה מאפשר לילד יהודי לחיות במשפחה מוסלמית.
דוד רותם: אני לא מצביע בעד החוק עדיין.
אורית סטרוק: אדוני היושב-ראש, דבריי נפסקו באמצע.
אורית סטרוק: חשוב לי להסביר, ובעיקר כשיושבים אנשים סביב השולחן שלא היו בדיון הקודם ולא מבינים מה משמעות ההצבעה על הרביזיה אז חשוב להסביר את זה.
אורית סטרוק: אני רוצה לחזור על הדברים שאמרתי בדיון הקודם.
אורית סטרוק: במשך דורות יהודים מסרו את נפשם על זה שילדים יהודיים לא יימסרו לשמד, סלח לי על המילה הקשה.
דוד רותם: את אמרת את זה כבר היום.
דוד רותם: כמה פעמים אפשר לחזור על אותו דבר?
דוד אזולאי: אבל אני לא שמעתי את זה, עכשיו אני שומע את זה.
שלי יחימוביץ': אבל זה לא הדיון, דוד.
שלי יחימוביץ': זה רביזיה.
דוד אזולאי: לא שמעתי, טוב לשמוע על מה.
אורית סטרוק: אם יושב פה חבר הכנסת דוד אזולאי שלא היה בדיון, ואם יושב פה חבר הכנסת אלעזר שטרן שלא היה בדיון, אז הוא צריך לשמוע את זה ולהבין על מה הוא מצביע.
אורית סטרוק: במשך דורות יהודים מסרו את נפשם על כך שילדים יהודיים לא ימסרו לשמד.
אורית סטרוק: גם בשואה כשאימהות נאלצו כדי להציל את החיים שלהם, את החיים שלהם, למסור אותם למשפחות לא יהודיות, אחר כך עשו מאמצי על להציל וקראו לזה מבצע הצלה, עדי.
עדי קול: גיליתי בין השיחות שלנו שמשה אומץ על-ידי בת פרעה, כך הגענו לכאן, ובת פרעה לא היתה יהודייה.
עדי קול: זה אומר שזה אפשרי וזה אומר שבהלכה שלכם משה היה יכול להיות מאומץ על-ידי בת פרעה.
עדי קול: זה אומר שבמקרים חריגים אפשר.
אורית סטרוק: נדון בזה בבית-המדרש, אבל כרגע - - -
עדי קול: אני מצטערת לומר לכם, זה אומר שזה בסדר.
עדי קול: תחשבו, לא היינו כאן אם לא היו מושים את משה.
זבולון כלפה: עדי, אם את כבר מביאה ראיות משם תדקדקי בדברים ותראי שלא בדיוק.
מרב מיכאלי: מה זאת אומרת "לא בדיוק"?
זבולון כלפה: תקראי את המקורות, בבקשה.
זבולון כלפה: תמשיכי הלאה: "האלך והבאתי לך מינקת מן העבריות ותניק לך את הילד"?
דוד רותם: בבית-המדרש תלמדו את כל הסוגיות.
מרב מיכאלי: האפוטרופוסות, עם כל הכבוד, היתה לבת פרעה.
דוד רותם: יש לי דיון אחר ב-11:30.
זבולון כלפה: 11:30 כבר לא יהיה היום.
אורית סטרוק: אני רוצה להבהיר את הדבר הזה.
אורית סטרוק: זו שיחה שהסתיימה חמש דקות לפני תחילת הדיון הנוכחי, שיחה שהתקיימה ביני לבין עדי קול.
עדי קול: מוקלטת.
אורית סטרוק: ולבקשת עדי קול הקלטנו את כל השיחה כדי שלא יהיו שתי גרסאות.
עדי קול: לה היו שני עדים.
עדי קול: מוקלטת והיו שני עדים.
אורית סטרוק: עדי קול אמרה מפורשות שעל הסעיף הזה היא לא תוכל לוותר כי זו מטרת החוק מבחינתה.
אורית סטרוק: אני חושבת שיהודי שיש לו יראת שמיים לא יכול להצביע בעד הצעת חוק - -
עדי קול: לא, לא אמרתי.
עדי קול: שנייה, אני חייבת להגיד.
דוד רותם: לא, אל תפריעי.
אורית סטרוק: - -בעד חוק שהמשמעות שלה היא לעשות את ההיפך ממה שאבותינו לאורך כל הדורות דאגו.
אורית סטרוק: גם בדור האחרון בניצולי השואה עשו מבצעי הצלה להציל את הילדים מהמשפחות האלה שטיפלו בהם יפה והלבישו אותם וחינכו אותם, והכול.
אורית סטרוק: אבל אמרו: לא, צריכים להציל אותם שהם יגדלו במשפחה יהודית.
אורי מקלב: אתם חברי קואליציה.
אורי מקלב: ברגע שחברי קואליציה לא מסכימים לחוק הזה אני לא מבין איך מביאים את זה?
אורי מקלב: אם יש לי התנגדות, אני לא מכיר התנהלות כזאת של קואליציה - - -
עדי קול: אני רק משפט.
דוד רותם: לא, בלי משפטים.
דוד רותם: מספיק לי, תני לי להצביע.
דוד רותם: יש לי חוק.
דוד רותם: רבותי, אני שואל מי בעד הרביזיה ירים את ידו?
<דורית ואג: רגע, מי מחליף?
אלעזר שטרן: אני רוצה להגיד משפט אחד שאני מצביע בעד החוק הזה בגלל שאני חושב שהפרשנות הזו היא לא נכונה.
דוד רותם: אני רק רוצה לדעת מי מחליף את מי.
<דורית ואג: שלי יחימוביץ את מזרחי, ליפמן את קארין, את אבי מיכאלי.
זבולון כלפה: ואני את שולי.
דוד רותם: רוברט, את מי אתה מחליף?
רוברט אילטוב: אני באתי להקשיב.
רוברט אילטוב: אני לא יכול להחליף אותך, כבוד היושב-ראש.
<דורית ואג: את יריב אתה יכול.
רוברט אילטוב: את יריב.
אורי מקלב: אני חושב שהגברת סטרוק אמרה את הכול חוץ מדבר אחד שהיא שכחה להגיד ש - - - הקואליציה לא מסכימה ל- - -
עדי קול: אורית, אמרת שבעד הרביזיה תצביעי.
אורית סטרוק: אבל במצב הזה אני לא יכולה להצביע בעד.
דוד רותם: רבותי, מי בעד הרביזיה ירים את ידו?
דוד רותם: תודה, הרביזיה נתקבלה.
דוד רותם: אנחנו נקבע דיון לגופו של עניין.
דוד רותם: אנחנו נעסוק היום בשתי הצעות לסדר-היום של חברת הכנסת אורית סטרוק ושל חבר הכנסת יריב לוין בנושא: "צווים מנהליים".
דוד רותם: מי מכם רוצה לפתוח את הישיבה?
דוד רותם: אורית?
אורית סטרוק: ההצעה הזאת מחכה המון זמן.
דוד רותם: אני לא אחראי לא על השלג ולא לשום דבר כזה.
אורית סטרוק: היא עברה הרבה תלאות, חלק מהן לא תלויות בבני אדם, כמו השלג ודברים נוספים.
אורית סטרוק: אבל חלק כן היו תלויות בבני אדם כי אני הבנתי שהיה עיכוב מצד שר הביטחון ואחר כך מצד השב"כ.
דוד רותם: מצד השב"כ לא היה שום עיכוב.
אורית סטרוק: לא היה עיכוב – הם רק לא הסכימו לדבר בנוכחות אדם מסוים.
אורית סטרוק: בכל אופן, ביקשנו לדון בתופעה שמקיפה כמה עשרות אנשים, למיטב הבנתי, כולם יהודים, כולם תושבי יהודה ושומרון וכולם מורחקים מביתם או ממקום מגוריהם בצווי הרחקה מנהליים.
אורית סטרוק: צווים שלא מוצאים לשום אדם אחר.
אורית סטרוק: זאת אומרת, אין צווים כאלה נגד פלסטינים תושבי יהודה ושומרון ואין צווים כאלה נגד ישראלים, מכל דת וסוג, תושבי ישראל הקטנה שמעבר לקו הירוק.
אורית סטרוק: רק ביהודה ושומרון נוהגים הצווים האלה באופן שנראה לא הוגן, לא דמוקרטי וגם לא חכם.
אורית סטרוק: אני אישית לא מצליחה להבין מה האנשים האלה יכולים לעשות ביהודה ושומרון שהם לא יכולים לעשות אם הם יגורו בצד השני של הקו הירוק.
אורית סטרוק: למשל, אם מדובר בפעולות תג מחיר, אז ראינו כבר שהיה תג מחיר גם בצד השני של הקו הירוק – אפשר להגיע למשל, לאבו גוש.
אורית סטרוק: אפשר להיות מורחק לחלוטין מיהודה ושומרון ולהגיע לאבו גוש ולבצע שם תג מחיר – אגב, אני בכלל לא מבינה - - -
אורי מקלב: יש לך מידע בעניין?
אורית סטרוק: לא, אני משערת.
אורית סטרוק: אני, דרך אגב, בכלל לא מבינה למה תג מחיר זה דבר שמצדיק צו הרחקה, כי אנחנו רואים שיש דברים יותר חמורים שקורים במדינתנו הקטנה, לדוגמה: שמעתי שאשקלון הופכת להיות עיר שבה מבצעים חיסולים לאור היום או לאור הלילה ועוד פעולות מסוג זה שנראות לי יותר מסוכנות מתג מחיר – לא ראיתי שלארגוני הפשיעה מישהו הוציא צווי הרחקה מנהליים.
דוד רותם: מאיפה את רוצה שירחיקו אותם?
אורית סטרוק: הוא אשר אני שואלת:
אורית סטרוק: אם לא משתמשים בצווי הרחקה ולא בצווי מעצר מנהליים ולא בכלום, כי אומרים לנו שזה בגלל שאין ראיות, נכון?
אורית סטרוק: אז אני מבינה שגם מבחינת הפשיעה הבעיה היא שאין ראיות – למה שם לא נוקטים באמצעים הדרקוניים הללו?
אורית סטרוק: אמצעים כאלה, צווי הרחקה, שאדם לא יכול להתמודד אתם כי הכול הוא מידע חסוי שמגיע בארגזים לשופט – לך תסביר שאין לך אחות.
אורית סטרוק: מול עבירות שבאמת עם כל הכבוד, אני לא רוצה להשתמש במילה מינוריות כי כמובן אנחנו נגד כל התופעות האלה, אפילו אם זה גרפיטי על קיר, אבל לפעמים זה גרפיטי על קיר ולפעמים זה, לא עלינו, פגיעה ברכוש.
אורית סטרוק: על כל עבירות הרכוש נתחיל להוציא צווים מנהליים?
אורית סטרוק: לאיפה אנחנו נגיע?
אורית סטרוק: זו הסיבה שרצינו להתכנס ולדון בעניין הזה ולראות איך אפשר להבין – הייתה החלטה של מליאת הכנסת, שמנהלת הוועדה בטובה מצאה לנו אותה, משנת 2006 שקבעה שלא למהר ולהוציא צווים כאלה.
אורית סטרוק: צריך לחזור לנורמה הזאת.
דוד רותם: את מי את רומה לשאול את שאלתך?
דוד רותם: את הרמ"ט?
אורית סטרוק: זו באמת שאלה טובה – באמת את מי נשאל שאלה?
אורי מקלב: חברת הכנסת אורית סטרוק, הוציאו להם צווי הרחקה מאתנו?
אורי מקלב: הם לא יכולים לשבת יותר קרוב?
<דורית ואג: הם מפחדים.
דוד רותם: אתה בצו הרחקה מהם כי הם לא רוצים להופיע בצילומים.
<דורית ואג: זאת לא בעיה – אנחנו יכולים לכוון את זה כך שהם לא ייראו.
אורית סטרוק: כולם חסויים וסודיים?
אורית סטרוק: הבחור ממשרד המשפטים גם חסוי?
דוד רותם: אנשי משרד המשפטים הם הכי חסויים.
אורית סטרוק: אלוף הפיקוד הוא בכלל בצו הרחקה טוטלי.
אורית סטרוק: הוא שולח את אחד הקצינים שלו כי לא מתאים לו להופיע בפנינו בעצמו.
אורית סטרוק: אני חושבת שזה מאוד לא ראוי כל העסק הזה.
דוד רותם: הוא שלח את הרמ"ט שלו.
אורית סטרוק: אם כבר אנחנו דנים ומתכנסים, יש עוד דבר שקשור לעניין הזה: לכבוד תג מחיר, לפני זמן לא רב הוציאו תקנות חדשות – למנוע פגישה עם עורך דין מאנשים שחשודים בתג מחיר.
אורית סטרוק: ראינו שבשבוע שעבר או לפני שבועיים ניצלו את זה ואכן מנעו פגישה עם עורך דין.
אורית סטרוק: אני רוצה לשאול גם לגבי זה, איפה עובר הגבול?
אורית סטרוק: זאת אומרת, אדם שחשוד בעבירות רכוש, אדם שחשוד בגרפיטי, אדם שחשוד בעבירות שהן לא ברף הכי גבוה שיש במדינת ישראל, ממנו צריכים למנוע פגישה עם עורך דין?
אורית סטרוק: זה נשמע סביר?
אורי מקלב: יש באמת ירידה של צווים - - -
דוד רותם: מי מוציא צו איסור פגישה עם עורך דין?
אורית סטרוק: החברים שיושבים לפנינו.
אורית סטרוק: יש סיפור שפורסם בידיעות אחרונות, אז כנראה שהוסר צו איסור הפרסום, אלכס פישמן פרסם את זה, על בחור שם יהודה לנדסברג - - -
דוד רותם: תשאלי את הרמ"ט את כל מה שאת רוצה לשאול – הוא יענה לך, הוא ממלא מקומו של האלוף.
אורי מקלב: מאז שהוציאו צווים מנהליים, יש ירידה בכמויות הגרפיטי או בנזקים לרכוש?
דוד רותם: אני בכלל לא ידעתי שיש צווים כאלה.
אורית סטרוק: מסרו לי מידע שעדיין יש שני אנשים שאסורה עליהם פגישה עם עורך דין.
דוד רותם: יש בתי משפט שמטפלים בדברים האלה.
אורית סטרוק: אבל אני רוצה להבין את המדיניות של משרד המשפטים.
אורית סטרוק: איפה עובר הקו וממתי אדם שפוגע ברכוש מותר לו להיפגש עם עורך דין ומתי הוא אסור לו – האם בגלל השקפתו הפוליטית?
אורית סטרוק: איפה עובר הגבול הזה?
אורי מקלב: אפשר יהיה לקבל גם מספרים?
אורי מקלב: כמה צווים מנהליים הוציאו בחצי השנה אחרונה, כמה בתוקף, לכמה זמן?
אורי מקלב: תנו קצת נתונים שנדע על מה מדובר.
דוד רותם: תכף אנחנו נשמע.
אורי מקלב: זה חלק מהדברים שאנחנו רוצים לשמוע.
דוד רותם: הרמ"ט, אתה יכול להגיד לנו כמה צווים מנהליים הוצאו בשנה האחרונה?
<אילן מלכא: אנחנו מכירים 13 צווים שהוצאו השנה.
<אילן מלכא: זה הרבה פחות ביחס לשנה הקודמת.
<דורית ואג: כשאתה אומר שנה – אתה מתכוון ל-2013?
<אילן מלכא: אמת.
<אילן מלכא: הרבה פחות משנה קודמת.
<אילן מלכא: אלו המספרים שאנחנו מכירים, שאנחנו ביצענו.
דוד רותם: זה כולל צווים של איסור פגישה עם עורך דין?
<אילן מלכא: לא.
<אילן מלכא: זה לא קשור.
<אילן מלכא: זה היבט אחר שלא קשור.
דוד רותם: מי מוציא את איסורי הפגישה עם עורך דין?
אורית סטרוק: זה משרד המשפטים.
אורי מקלב: אדוני היושב-ראש, הוא דיבר על 13 צווים חדשים, יש כאלה שמחדשים אותם והם יותר משנה?
<דורית ואג: אתה יכול - - -
אורי מקלב: יש צווים שהם מ-2012 ועדיין בתוקף עם הארכות שונות?
<דורית ואג: יש לי בקשה: אתם יכולים לעשות הפרדת כוחות?
דוד רותם: כן, הוא ידבר אל המיקרופון כדי שאנחנו - - -
<דורית ואג: אנחנו לא יכולים לצלם אותם כי נצמדתם אליהם.
אורי מקלב: אז אולי חלק יתקרבו לפה.
דוד רותם: הרמ"ט, לך יש בעיה שמצלמים אותך?
<דורית ואג: לא, אין לו בעיה.
<אילן מלכא: אין שום בעיה.
דוד רותם: אז תשב קרוב יותר.